ཐེངས་འདིའི་སློབ་མས་ངོ་རྒོལ་བྱེད་དོན་རེབ་གོང་ཁུལ་ནས་སློབ་མས་ངོ་རྒོལ་བྱེད་དོན་དང་གཅིག་མཚུངས་རེད་ལ།གཙོ་བོ་བོད་ནང་གི་བོད་ཡིག་བསླབ་བཞི་ཚང་མ་རྒྱ་ཡིག་ལ་བསྒྱུར་དགོས་པའི་སློབ་གསོ་བཅོས་བསྒྱུར་དེར་རྒྱ་ནག་གཞུང་ལ་མ་འདོད་པའི་རྣམ་འགྱུར་བསྟན་པ་རེད་ཅེས་བརྒྱུད་ལམ་ཁག་ཏུ་འབྲེལ་ཡོད་ཀྱིས་བརྗོད་འདུགཐེངས་འདིའི་ངོ་རྒོལ་ཁྲོད་མཚོ་ལྷོ་ཁུལ་གྱི་མི་རིགས་དགེ་ཐོན་སློབ་གྲྭ་༼མཚོ་ལྷོ་ལག་རྩལ་སློབ་གྲྭ་༽དང་མཚོ་ལྷོ་ཁུལ་གསོ་རིག་སློབ་གྲྭའི་བོད་ཡིག་འཛིན་གྲྭ་གཉིས་བཅས་སློབ་གྲྭ་ཁག་ནས་ཁྱོན་བསྡོམས་སློབ་མ་གཅིག་སྟོང་ལྷག་ཙམ་མཉམ་ཞུགས་བྱས་ཡོད་སྐོར་འདུག